ব্যাংকের বাড়তি বিনিয়োগ সমন্বয়ে সময় বাড়ছে || ব্যবসা বানিজ্য || জনকন্ঠ
ব্যাংকের বাড়তি বিনিয়োগ সমন্বয়ে সময় বাড়ছে
অর্থনৈতিক রিপোর্টার ॥ পুঁজিবাজারে ব্যাংকগুলোর বিনিয়োগ নির্দিষ্ট সীমায় নামিয়ে আনার জন্যে যে সময় বেঁধে দেয়া হয়েছে তা আরও দুই বছর বাড়ছে বলে বাংলাদেশ ব্যাংক ও পুঁজিবাজার সংশ্লিষ্টরা জানিয়েছেন। যদিও তালিকাভুক্ত ব্যাংকগুলোর সাবসিডিয়ারি প্রতিষ্ঠান ও মার্চেন্ট ব্যাংকগুলো ইতোমধ্যে বাংলাদেশ সিকিউরিটিজ এ্যান্ড একচেঞ্জ কমিশনে (বিএসইসি) এই সময়সীমা অন্তত চার বছর বাড়ানোর দাবি জানিয়েছেন। এছাড়া প্রতিষ্ঠানগুলোর পক্ষ থেকে তালিকাভুক্ত কোম্পানিকে শুধু শেয়ারের সংজ্ঞার মধ্যে ফেলতে দাবিও জানানো হয়েছে। এখন বন্ড, ডিবেঞ্চারকে শেয়ারের মতো গণনায় আনা হয়।
বাংলাদেশ ব্যাংক ও সিকিউরিটিজ এ্যান্ড একচেঞ্জ কমিশনে খোঁজ নিয়ে জানা গেছে, পুঁজিবাজারে স্থিতিশীলতার স্বার্থে ব্যাংক ও বাজার সংশ্লিষ্টদের দাবির কারণে বিনিয়োগসীমা নিয়ে কেন্দ্রীয় ব্যাংক ইতিবাচক পদক্ষেপ নিতে আলাপ-আলোচনা চালিয়ে যাচ্ছে।